Prodhimi industrial i paraprin rimëkëmbjes ekonomike të Rusisë
Prodhimi ekonomik i Rusisë u zgjerua 4,2 përqind në periudhën janar-qershor të kërij viti
Zyrtarët rusë thonë se gjendja ekonomike në Rusi po përmirësohet. Rusia shihet si një nga aktorët e mëdhenj në tregun global krahas Brazilit, Indisë dhe Kinës. Disa analistë parashikojnë se brenda 25 vjetëve të ardhshëm,ekonomitë e këtyre vendeve së bashku do të jenë më të mëdha se sa ato të Grupit të Shtatëshes, ku përfshihen Shtetet e Bashkuara, duke i bërë ato forcën dominuese globale në të gjitha fushat, nga tregtia e deri te financat. Russia renditet ndër prodhuesit më të mëdhenj në botë të naftës, gazit, bakrit, manganezit, boksitit, grafitit, uranit, titanit, arit, argjendet dhe platinit. Andrei Kortunov, kreu i Fondacionit Euroazia e re”, thotë se në disa sektorë të ekonomisë globale, Rusia është një faktor kryesor: Rritja e çmimeve të naftës do ta ndihmojë Rusinë të ruajë edhe vitin tjetër rezervat e saj prej 40 miliard dollarësh, thonë zyrtarët. Ndonëse Rusia është një ndër eksportuese të naftës, çmimet e benzinës në vend vazhdojnë të rriten dhe kjo është pasojë e monopoleve të mëdha në sektorët kryesorë të ekonomisë. Rritja e çmimeve të benzinës është bërë burim pakënaqësie në rritje mes rusëve të thjeshtë. Çmimi i benzinës me cilësi të ulët ishte në muajin korrik 0,5 euro për litër, në një vend ku paga mesatare është 500 euro në muaj. Vitin e kaluar, ekonomia ruse u tkurr 8 përqind por po e merr veten. Edhe sistemi financiar, sipas analistëve, po e merr veten pas krizës ekonomike botërore falë masave urgjente të marra nga qeveria ruse. Ata besojnë se sektori financiar i ekonomisë ruse po bëhet gjithnjë e më tërheqës për investimnet e huaja. thotë Mark Rubinstein, analist i firmës IFC Metropol. Rusia renditet e 146-a në indeksin e korrupsionit të organizatës Transparency International, njëlloj si Zimbabveja dhe bizesi i huaj nuk ndihet i mbrojtur aty megjithë zotimet e udhëheqësve rusë për ta përmirësuar gjendjen. Qeveria ruse e kupton se pa një rritje të ndjeshme të investimeve të huaja, vështirë që ekonomia e vendit të shkëputet nga varësia e naftës dhe e gazit dhe të zhvillojë gradualisht industritë e teknologjisë së lartë. Por analistët thonë se me korrupsionin e përhapur, burokracinë e pafund dhe sistemin e korruptuar gjyqësor, udhëheqësit e Rusisë kanë një punë të vështirë përpara.